隧道底問長問短 友情恆久遠
2024年05月23日 10:28
東網電視
更多新聞短片
姚本輝今朝於隧道底接「友誼喜悅」。
昨晚姚本輝憑「綠色好威」駁番條勝纜，季內亦累積到48W，與榜首的伍鵬志又縮窄番11W，馬季剩番14次賽事，話少唔少，仍保持爭冠希望。就今早所見，輝哥未夠5點已現身烽火台，煞有介事咁樣，果然不出所料，旗下出戰周日沙田賽事的其中一對參戰馬「皇仁歡星」與「友誼喜悅」，分別由助手策往大圈拍跳兩段，期間見練者在食胡位鏡不離手，氣氛相當凝重。
課後，輝哥一如最近的搏殺動態一樣，連隨衝落隧道底接馬，間接畀晒貼士，而他對「友誼喜悅」格外緊張，猛向鞍上人問長問短，有圖有真相，需知此駒上場首落五班作賽即剷入第4，拉士看似有餘未盡，今勻攞定保護權跳程回爭1600米，部署正面，與此同時扳大頭出動布文操刀，可確認擺明車馬！